text: Stormøde skal skabe bedre forhold i byerne
  13 april 2015 kl. 14.11
  De sydjyske byer og distrikter kan ikke klare sig alene. Derfor var der i dag kaldt til regionalt stormøde, som skal sørge for at blandt andet erhverv og turisme bliver styrket ved samarbejde.
  Mandag mødtes syddanske borgmestre, centrale embedsfolk, virksomhedsledere og toppolitikere fra regering og opposition til Syddansk Topmøde 2015 i Kolding.
  Formålet er at skabe en regional vækst- og udviklingsstrategi, således at de forskellige steder bruger hinanden i form af infrastruktur, turisme, erhverv osv.
  - Vi kan ikke løse hver enkelt problem ude i de små landsbyer, så derfor må vi stå sammen om en fælles strategi, siger Stephanie Lose, formand for udvalget for Regional Udvikling.
  Du kan se hele interviewet med formanden her. Varighed: 0,38 minutter
  
  